AMANAH วิ่งแรง 3 วันพุ่งต่อ 3% โบรกฯชี้กำไรไตรมาส 3/62 กระฉูด 66% รับพอร์ตสินเชื่อโต
AMANAH วิ่งแรง 3 วันพุ่งต่อ 3% โบรกฯชี้กำไรไตรมาส 3/62 กระฉูด 66% รับพอร์ตสินเชื่อโต โดยณ เวลา 11.55 น. อยู่ที่ระดับ 3.72 บาท บวก 0.10 บาท หรือ 2.76% สูงสุดที่ระดับ 3.74 บาท ต่ำสุดที่ระดับ 3.54 บาท ด้วยมูลค่าการซื้อขาย 81.49 ล้านบาท
AMANAH วิ่งแรง 3 วันพุ่งต่อ 3% โบรกฯชี้กำไรไตรมาส 3/62 กระฉูด 66% รับพอร์ตสินเชื่อโต
27 ก.ย. 2562

ผู้สื่อข่าวรายงานว่า ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH ณ เวลา 11.55 น. อยู่ที่ระดับ 3.72 บาท บวก 0.10 บาท หรือ 2.76% สูงสุดที่ระดับ 3.74 บาท ต่ำสุดที่ระดับ 3.54 บาท ด้วยมูลค่าการซื้อขาย 81.49 ล้านบาท

โดยราคาหุ้น AMANAH ปรับตัวขึ้นแรงติดต่อกันเป็นวันที่ 4 นับตั้งแต่หุ้นปิดที่ระดับ 3.12 บาท เมื่อวันที่ 23 ก.ย.62
ด้านบล.เคทีบี (ประเทศไทย) ประเมินกำไรสุทธิไตรมาส 3/62 ที่ 65 ล้านบาท เพิ่มขึ้น 66% จากปีก่อน และเพิ่มขึ้น 8% จากไตรมาสก่อนจากสินเชื่อที่ขยายตัวเพิ่มขึ้น 12% เทียบกับปีก่อน และเพิ่มขึ้น 7% จากไตรมาสก่อน
นอกจากนี้เชื่อว่าค่าใช้จ่ายในตั้งสำรองปรับตัวลง 20% เทียบกับปีก่อนตาม NPLs ที่ลดลงคาดที่ 6.4% ทั้งนี้ จากนโยบายที่จะยึดรถแทนการประนีประนอมหนี้ และคุณภาพรถยึดที่ดีขึ้น ทำให้บริษัทมีขาดทุนจากการขายรถยึดที่ลดลง จึงปรับประมาณการกำไรสุทธิปี 2562 เป็นเติบโตขึ้น 3% และเติบโต 5% ในปี 2563 โดยได้ปรับลด NPLs เป็น 6.3% และ 6.5% ในปี 63 รวมถึง Credit cost ลดลงอยู่ที่ 250-265 bps และปรับลด Cost to income ratio เป็น 41.8% และ 40.7% ในปี 63 ตามลำดับ
ขณะที่ราคาหุ้นปรับตัวเพิ่มขึ้น 39% และ 79% ในช่วง 1 และ 6 เดือนที่ผ่านมาจาก 1) ผลประกอบการที่ดีขึ้น และ 2) การเข้าคำนวณ FTSE Micro Cap อย่างไรก็ตาม ยังคงคำแนะนำ “ซื้อ” เนื่องจากโอกาสในการขยายสินเชื่อที่ aggressive มากขึ้น ภายหลังการเข้ามาเป็นประธานกรรมการธนาคาร iBank ของคุณระเฑียร ศรีมงคล และบริษัทจะเพิ่มการยึดรถแทนการประนีประนอมของ NPLs ที่จะส่งผลบวกต่อ LGD ที่ลดลง และค่าใช้จ่ายตั้งสำรองฯที่ลดลง ซึ่งก่อให้เกิดโอกาสที่จะ Reverse สำรองส่วนเกินกลับมาเป็นรายได้ในอนาคต